Gabriel Landeskog

Gabriel Ingemar John Landeskog (sündinud 23. novembril 1992 Stockholmis) on Rootsi jäähokimängija, kes mängib NHL-i klubis Colorado Avalanche ründajana vasakul äärel. Ta on klubi meeskonna kapten.

Ta alustas karjääri Rootsi klubis Djurgårdens IF. Hooajal 2009–10 suundus ta mängima Põhja-Ameerikasse, liitudes Ontario Hockey League'i klubiga Kitchener Rangers.

2011. aastal valiti ta NHL-i draftis Avalanche'i poolt teise valikuna. Hooajal 2011–12 sai ta NHL-is kohe Avalanche'i põhikoosseisu liikmeks. Debüüthooajal lõi ta 22 väravat ja kogus 52 punkti. Ta pälvis sel hooajal NHL-i hooaja uustulnukale antava Calder Memorial Trophy ja valiti uustulnukate sümboolsesse koosseisu (All-Rookie Team).

2012. aasta septembris määrati ta Avalanche'i kapteniks. Ta sai 19 aasta ja 286 päeva vanuselt NHL-i ajaloo noorimaks kapteniks."Landeskog named youngest captain in NHL history". The Globe and Mail. 4.9.2012. Vaadatud 19.5.2019

2019. aastal osales ta NHL-i tähtede mängul.

2014. aasta taliolümpiamängudel võitis Landeskog Rootsi jäähokikoondise koosseisus hõbemedali. Aastatel 2013 ja 2017 on ta Rootsi koondisega tulnud maailmameistriks.

 Viited 

 Välislingid 

 Gabriel Landeskog NHL.com lehel
 Gabriel Landeskog hockeydb.com lehel

Kategooria:Rootsi jäähokimängijad
Kategooria:Colorado Avalanche'i mängijad
Kategooria:Sündinud 1992